Diari Oficial de la Generalitat Valenciana


Sumari del DOGV 1996, del 01-04-1993 (1993/827547)

ORDRE de 17 de febrer de 1993, de la Conselleria de Cultura, Educació i Ciència, per la qual convoca ajudes per a la programació cinematogràfica promoguda pels ajuntaments dels municipis de la Comunitat Valenciana per a 1993.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/17/(3)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827547


Data del document
:   17-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de febrer de 1993, de la Conselleria de Cultura, Educació i Ciència, per la qual convoca ajudes per a la programació cinematogràfica promoguda pels ajuntaments dels municipis de la Comunitat Valenciana per a 1993.  
Per tal de potenciar i donar suport a la realització d'una programació cinematogràfica promoguda pels ajuntaments dels municipis de la Comunitat Valenciana, d'acord amb els articles 2 i 31 de la Llei Orgànica 5/1982, d?1 de juliol, per la qual es va aprovar l?Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió d'ajudes a la programació cinematogràfica promoguda pels ajuntaments dels municipis de la Comunitat Valenciana per a 1993 i aprovar les bases de la convocatòria que s'inclouen com a annex a aquesta ordre.  
Segon  
L?import global màxim de les ajudes que es concedesquen amb aquesta finalitat serà de tretze milions de pessetes, inclosos en la línia de subvenció 403/000/93 del pressupost per a 1993 de la Generalitat Valenciana.  
DISPOSICIONS FINALS  
Primera  
Delegue en la Directora General de Promoció Cultural la facultat de concedir aquestes ajudes i l'autoritze perquè dicte les resolucions necessàries que requeresca l'aplicació i el desplegament del que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 17 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la convocatòria de concessió d'ajudes a la programació cinematogràfica promoguda pels ajuntaments dels municipis de la Comunitat Valenciana per a 1993.  
1. Beneficiaris  
Totes aquelles corporacions locals de la Comunitat Valenciana que desenvolupen una programació cinematogràfica el cost econòmic de la qual, degudament documentat, supere el milió (1.000.000) de pessetes.  
2. Modalitats d'ajuda  
Es concediran fins a quaranta ajudes les quanties de les quals no superaran el 50% del pressupost total de la programació que es desenvoluparà al llarg de 1993. No es podrà concedir més d'una ajuda per ajuntament.  
3. Sol·licituds  
3.1 Les sol·licituds es formalitzaran mitjançant instància, que haurà de ser acompanyada de la programació cinematogràfica, degudament documentada, amb el pressupost previst, i també d'una memòria, si escau, de les activitats cinematogràfiques realitzades per l'ajuntament peticionari durant l'any 1992. Igualment es farà constar l?entitat bancària i número de compte corrent on ha de fer-se l?ingrés de la transferència, en el cas que es concedesca l'ajuda, i també la fotocòpia del CIF de l'ajuntament.  
3.2 Tota la documentació requerida, junt amb la instància, es presentarà a les direccions territorials de Cultura i Educació i als centres d'informació de l?Oficina d'Informació, Iniciatives i Reclamacions de la Generalitat Valenciana, o bé es trametrà per qualsevol dels mitjans previstos en l'article 66 de la Llei de Procediment Administratiu.  
3.3 Si la sol·licitud no inclou totes les dades exigides o hi manca documentació s'instarà la corporació local interessada perquè en el termini de deu dies solucione aquests defectes, amb l'advertiment que, si no ho fa, la sol·licitud serà arxivada.  
3.4 Les direccions territorials de Cultura i Educació enviaran les sol·licituds d'ajuda amb l?informe corresponent al Servei de Promoció i Difusió Cultural, el qual elevarà les propostes informades a la Directora General de Promoció Cultural, que resoldrà per delegació del conseller.  
3.5 El termini de presentació de les sol·licituds serà d'un més a partir de l?endemà de la publicació d'aquesta ordre en el Diari Oficial de la Generalitat Valenciana.  
3.6 Ateses les sol·licituds presentades i el seu interès, la distribució i aprovació de les ajudes correspondrà a la Direcció General de Promoció Cultural d'acord amb els següents criteris:  
- Interès cultural.  
- Continuïtat i estabilitat de la programació.  
- Amplitud del públic a qui va dirigida i que pot accedir-hi.  
També es tindrà en compte la valoració dels resultats dels programes en exercicis anteriors.  
4. Procediment de pagament  
4.1 L'import d'aquestes ajudes serà satisfet per la Generalitat Valenciana d'acord amb el que estableix l'article 30 de la Llei de Pressupostos per a l?exercici de 1993 i els percentatges seran els màxims previstos en aquesta llei.  
4.2 Per a efectuar el pagament, els ajuntaments hauran de presentar amb anterioritat al 30 de novembre de 1993 la documentació següent:  
- Original o fotocòpia compulsada de les factures o justificants de les inversions realitzades en activitats cinematogràfiques en 1993.  
- Memòria quantificada de les activitats realitzades.  
5. Obligacions dels beneficiaris  
5.1 Els beneficiaris han de comunicar a la Conselleria de Cultura, Educació i Ciència l?obtenció de qualsevol subvenció o ajuda concedida per a la mateixa finalitat, sol·licitada a altres administracions o institucions públiques o privades.  
5.2 En el cas que es produesquen modificacions respecte del programa subvencionat, s'haurà de presentar un informe sobre les causes que han provocat aquesta modificació.  
5.3 L'ajuntament beneficiari ha d'indicar en totes les activitats cinematogràfiques la col·laboració de la Conselleria de Cultura, Educació i Ciència de la Generalitat Valenciana.  
6. Modificació de l'ajuda  
6.1 Qualsevol alteració de les condicions tingudes en compte per a la concessió de l'ajuda i, en tot cas, l?obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de la concessió.  
6.2 Es procedirà al reintegrament de les quantitats percebudes i l?exigència de l?interès de demora des del moment del pagament de l'ajuda en els casos establerts en l?article 47.9 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.


Còpia Permalink ELI